AOT จ้างบริษัทร่วมทุนเครือ SAMTEL ให้บริการระบบคัดกรองผู้โดยสาร
AOT เตรียมจ้างบริษัทร่วมทุนในเครือ SAMTEL ให้บริการระบบคัดกรองผู้โดยสาร ที่อัตรา 27.25 บ./ผู้โดยสาร/เที่ยวบิน
25 มี.ค. 2558

บริษัท ท่าอากาศยานไทย จำกัด (มหาชน) หรือ AOT ระบุว่า ที่ประชุมคณะกรรมการวันนี้ (25 มี.ค.) มีมติให้จ้าง 2S CONSORTIUM ประกอบด้วย บริษัท โสมาภา อินฟอร์เมชั่น เทคโนโลยี จำกัด (มหาชน) และบริษัทสามารถคอมเทค ซึ่งเป็นเครือบริษัท สามารถเทลคอม จำกัด (มหาชน) หรือ SAMTEL เพื่อให้บริการระบบข้อมูลตรวจสอบและคัดกรองผู้โดยสารล่วงหน้า (APPS)
ทั้งนี้ AOT ได้ต่อรองราคาจ้างบริการดังกล่าวกับทาง 2S CONSORTIUM ลดลงเหลือ 27.50 บาท/ผู้โดยสาร/เที่ยวบิน ซึ่งต่ำกว่าราคากลางที่ 32 บาท/ผู้โดยสาร/เที่ยวบิน ขณะที่อัตราค่าบริการที่จะเรียกเก็บจากผู้โดยสาร จะอยู่ที่ 35 บาท/ผู้โดยสาร/เที่ยวบิน